SEAOIL เด้งแรง 21% นิวไฮรอบ 4 เดือน เก็งผลงานปี 66 โตต่อเนื่อง
SEAOIL เด้งแรง 21% นิวไฮรอบ 4 เดือน เก็งผลงานปี 66 โตต่อเนื่อง จากปีก่อนโกยกำไรทะลุ 440 ล้าน โตทะลัก 90%
SEAOIL เด้งแรง 21% นิวไฮรอบ 4 เดือน เก็งผลงานปี 66 โตต่อเนื่อง จากปีก่อนโกยกำไรทะลุ 440 ล้าน โตทะลัก 90%
3 เม.ย. 2566

ผู้สื่อข่าวรายงานว่า วันนี้(3 เม.ย.66) ราคาหุ้นบริษัท ซีออยล์ จำกัด (มหาชน)  หรือ SEAOIL ณ เวลา 15:58 น. อยู่ที่ระดับ 4.08 บาท บวก 0.72 บาท หรือ 21.43% ด้วยมูลค่าซื้อขาย 52.16 ล้านบาท ราคาหุ้นนิวไฮรอบ 4 เดือน โดยเทียบตั้งแต่หุ้นยืนที่ระดับ 4.09 บาท เมื่อวันที่ 23 พ.ย.65

คาดนักลงทุนเก็งกำไรผลประกอบการปี 2566 โตต่อเนื่องจากปี 2565 โดย SEAOIL กำไรสุทธิปี 65 โตทะลัก 90% ทะลุ 440 ล้าน จากปีก่อน 230 ล้านบาท ตามรายได้จากการขาย และการบริการปี 2565 อยู่ที่  21,668.88 ล้านบาท เพิ่มขึ้นร้อยละ 91.57 เมื่อเทียบกับปีก่อน เกิดจากการเพิ่มขึ้นของรายได้จากการจำหน่ายน้ำมันเป็นหลัก รายได้จากการจำหน่ายน้ำมันที่เพิ่มขึ้นเกิดจากราคาน้ำมันในตลาดที่ปรับตัวสูงขึ้น และปริมาณการจำหน่ายน้ำมันที่เพิ่มขึ้นร้อยละ 17.88 เมื่อเทียบกับปีก่อน จากการขยายตลาดน้ำมันทั้งในประเทศและต่างประเทศ
นอกจากนี้รายได้จากการให้บริการค้าน Catering &amp; Service ที่เพิ่มขึ้นร้อยละ 29.63 เมื่อเทียบกับปีก่อน เกิดจากบริษัทฯได้รับสัญญาบริการงาน Catering และราขได้จากการจัดหาเสบียงและขายสินค้าประเกทอาหารและวัตถุดิบ (Provision) ที่เพิ่มขึ้น

อนึ่ง SEAOIL ดำเนินธุรกิจจัดจำหน่ายน้ำมันเชื้อเพลิงและน้ำมันหล่อลื่น ให้กับลูกค้าทางทะเล ได้แก่ เรือเดินทะเลทั้งในประเทศและต่างประเทศ และลูกค้าทางบก ได้แก่ โรงงานอุตสาหกรรม และกลุ่มธุรกิจต่างๆ เช่น ธุรกิจรถขนส่งทางบก ธุรกิจให้บริการรถโดยสาร เป็นต้น 2. ธุรกิจให้บริการในการจัดหาอาหาร วัตถุดิบ และให้บริการอื่นๆ ให้แก่เรือเดินทะเล และพนักงานประจำแหล่งขุดเจาะน้ำมันและก๊าซทั้งในทะเลและบนบก (Supply Management)
 